મ્યુઝિયમમાં લોથલ નગરની નાની પ્રતિકૃતિ બનાવીને મૂકેલી છે. તે જોતાં તત્કાલીન નગરરચનાનો ખ્યાલ અહીં આવતા દર્શકોને થાય છે. એક જ કબરમાં બે વ્યક્તિઓને દફનાવી હોય તેવી કેટલીક કબરો પણ અહીંથી મળી આવી છે, જેને પ્રતિકૃતિ તરીકે અહીં દર્શાવેલી છે. આ મ્યુઝિયમમાં મૂકવામાં આવેલા અવશેષો અને અવશેષોની પ્રતિકૃતિઓ જોતાં દર્શકને લોથલની આદ્યઐતિહાસિક કાલીન સમગ્ર સંસ્કૃતિનો ખ્યાલ આવે છે.